AMATA ส่งซิกครึ่งหลังโตแกร่ง รับ “ไฮซีซั่น” วางเป้ายอดขายที่ดินปีนี้ 1,095 ไร่
AMATA ส่งซิกครึ่งหลังโตแกร่ง รับ "ไฮซีซั่น" วางเป้ายอดขายที่ดินปีนี้ 1,095 ไร่ อวดแบ็กล็อกแน่น 5.2 พันล้านบาท พร้อมวางงบลงทุน 4-5 พันล้านบาท เน้นซื้อ-พัฒนาที่ดินมั่นใจดันผลงานทั้งปีโตเข้าเป้า
AMATA ส่งซิกครึ่งหลังโตแกร่ง รับ "ไฮซีซั่น" วางเป้ายอดขายที่ดินปีนี้ 1,095 ไร่ โชว์แบ็กล็อกแน่น 5.2 พันลบ. พร้อมวางงบลงทุน 4-5 พันลบ. เน้นซื้อ-พัฒนาที่ดิน
6 ก.ย. 2565

นายวิบูลย์ กรมดิษฐ์ กรรมการและประธานเจ้าหน้าที่การตลาด บริษัท อมตะ คอร์ปอเรชั่น จำกัด (มหาชน) หรือ AMATA  เปิดเผยว่า ภาพรวมข้อมูลของบริษัทในงาน Opportunity Day ซึ่งจัดโดยตลาดหลักทรัพย์แห่งประเทศไทย (ตลท.) เมื่อวันที่ 6 ก.ย.65 เปิดเผยว่า ผลประกอบการงวด 6 เดือนแรกปี 2565 มีกำไรกำไร 1,202.3 ล้านบาท ปรับตัวเพิ่มขึ้นร้อยละ 177.8 จากช่วงเดียวกันของปีก่อน โดยรายได้รวมจำนวน 3,857.8 ล้านบาท ปรับตัวเพิ่มขึ้นร้อยละ 107.3 ส่วนใหญ่มาจากการขายที่ดิน ให้เช่าที่ดิน และงานบริการ
โดยในงวด 6 เดือนแรปี 65 บริษัทมียอดขายที่ได้จำนวน 174 ไร่ แบ่งเป็น ขายที่ดิน อมตะซิตี้เวียดนาม 45 ไร่ ,อมตะซิตี้ระยอง จำนวน 98 ไร่ และอมตะซิตี้ชลบุรี จำนวน 31 ไร่ ขณะที่ยอดโอนที่งวด 6 เดือนแรกอยู่ที่ 253 ไร่ แบ่งเป็น โอนในเวียดนาม 45 ไร่ และที่ระยอง 56 ไร่ ขณะที่ปัจจุบันบริษัทยังมีที่ดินรอการพัฒนาจำนวน 12,408 ไร แบ่งเป็นที่ดินในชลบุรีจำนวน 9,970 ไร่  และในระยอง 2,438 ไร่
นอกจากนี้บริษัทมียอดขายรอโอน (Backlog) อยู่ที่ 5,176 ล้านบาท แบ่งเป็น เวียดนาม 1,800 ล้านบาท คาดว่าจะเริ่มรู้ตั้งแต่ปี 2566 เป็นต้นไป และเป็นมูลค่ายอดขายรอโอนจากนิคมฯในไทยประมาณ 3,300 ล้านบาท โดยคาดว่าจะทยอยส่งมอบในช่วงที่เหลือของปี 2565 ตามสัญญาได้ประมาณ 60-65%
สำหรับปีนี้ตั้งเป้ายอดขายที่ดิน 1,095 ไร่ ส่วนปีนี้บริษัทตั้งงบลงทุน 4-5 พันล้านบาท เน้นลงทุนซื้อที่เดินและพัฒนาที่ดิน รวมถึงการลงทุนด้านสาธารณูปโภค
ส่วนแนวโน้มผลประกอบการไตรมาส 3/65 และไตรมาส 4/65 เป็นช่วงไฮซีซั่น คาดผลงานครึ่งปีหลังโตเด่นกว่าครึ่งแรกปี 2565 และดีกว่าปีก่อน 2564 โดยมีหลายปัจจัย อาทิ สถานการณ์รัสเซียอยู่เครน การเคลื่อนย้ายฐานผลิตจากปัจจัยทางการเมืองระหว่างประเทศจากการเยือนไต้หวันของนักการเมืองสหรัฐฯ ซึ่งถือเป็นเรื่องใหญ่อีกทั้งประเด็นสงครามการค้าจีน-สหรัฐ และการลงทุนของผู้ประกอบการดาต้าเซ็นเตอร์เข้ามาในไทย ดังนั้นมั่นใจว่าผลงานในปีนี้จะเติบโตเข้าเป้า